**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 681 /2017**

**ΑΔΑ:** 7Χ48ΩΨΑ-ΠΓΞ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 59ο/2017 Της 21Ης ΔΕΚΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση τεχνικών προδιαγραφών για την προμήθεια: Προμήθεια οχημάτων Δήμου Αρταίων ’’**

Στην Άρτα, σήμερα, 21-12-2017 και ώρα 11:00 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **49903/21-12-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος**  **6. Κοσμάς Ηλίας** | **ΑΠΟΝΤΕΣ**    **1. Λιλής Γεώργιος**  **2. Παπαϊωάννου Κων/νος**  **3.Βασιλάκη-Μητρογιώργου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Πριν την συζήτηση η επιτροπή ομόφωνα απεφάνθη για το κατεπείγον της συνεδρίασης

Ο κ. Πρόεδρος εισηγούμενος το 10ο τακτικό Θέμα: **Έγκριση τεχνικών προδιαγραφών για την προμήθεια: Προμήθεια οχημάτων Δήμου Αρταίων** είπε: Η μελέτη που συντάχθηκε από την ΤΥΔ αφορά την προμήθεια δύο (**2**) καινούργιων αυτοκινήτων 5 θέσεων και 4 θυρών για τον χώρο των επιβατών και ενός (**1**) καινούργιου ελαφρύ ημιφορτηγού (pick up) 2 θέσεων και 2 θυρών για τις ανάγκες των υπηρεσιών του Δήμου Αρταίων.

Συγκεκριμένα θα γίνει η προμήθεια (2) δύο αυτοκινήτων επιβατικών πετρελαιοκίνητων, κυβισμού από 1100 έως 1.250κ.εκ., και (1) ενός αυτοκινήτου ελαφρύ ημιφορτηγού (pick up) με ωφέλιμο φορτίο μεγαλύτερο των 600Kg, πετρελαιοκίνητου και κυβισμού μέχρι 1.400κ.εκ. που θα πληρούν τους όρους της παρούσας διακήρυξης και τις επισυναπτόμενες τεχνικές προδιαγραφές.

Τα αυτοκίνητα θα είναι καινούργια και θα συνοδεύονται από πιστοποιητικά καταλληλότητας από Δημόσιο φορέα και θα παραδοθούν έτοιμα προς χρήση στο Δήμο Αρταίων απαλλαγμένα από δασμούς.

Η ενδεικτική δαπάνη της προμήθειας έχει υπολογισθεί στο ποσό των 41.000,00 € χωρίς Φ.Π.Α. και 50.840,00 € με Φ.Π.Α.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 Ν. 4412/2016 και ιδίως των άρθρων 116 και 117, Ν.3852/2010, την αρ. 34/2017 μελέτη της ΤΥΔ και γενομένης ψηφοφορίας κατά την οποία ο κ. Κοσμάς ψήφισε παρών.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει τις τεχνικές προδιαγραφές( ΑΡ. 34/2017 Μελέτη ΤΥΔ) για την προμήθεια: **Προμήθεια οχημάτων Δήμου Αρταίων** **(**δύο (2) αυτοκινήτων επιβατικών πετρελαιοκίνητων, κυβισμού από 1100 έως 1.250κ.εκ., και ενός (1) αυτοκινήτου ελαφρύ ημιφορτηγού (pick up) με ωφέλιμο φορτίο μεγαλύτερο των 600Kg, πετρελαιοκίνητου και κυβισμού μέχρι 1.400κ.εκ. που θα πληρούν τους όρους της παρούσας διακήρυξης και τις επισυναπτόμενες τεχνικές προδιαγραφές**)** προϋπολογισμού 50.840,00€ συμπεριλαμβανομένου του ΦΠΑ

**Β.** Αναθέτει κάθε παραπέρα ενέργεια στον κ. Δήμαρχο**.**

**Η** Απόφαση αυτή έλαβε αριθμό **681/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*